         Приложение №1
         към Заповед №РД09-135/27.02.2015 г.
Формули 
за разпределение на средствата в системата на училищата по изкуствата 
и училищата по културата  за 2015 г.

І. ФОРМУЛИ ЗА РАЗПРЕДЕЛЕНИЕ НА СРЕДСТВАТА

Средствата по бюджета на Министерството на културата за училищата по изкуствата и училищата по културата за 2015 г. се разпределят по формули, съобразени с тяхната специфика и дейностите по възпитанието, подготовката и обучението на деца и ученици, както следва:
1. Формула за разпределение на средствата по единни разходни стандарти за училищата по култура.

2. Формула за разпределение на средствата по единни разходни стандарти за училищата по изкуства.

3. Формула за разпределение на средствата по единни разходни стандарти за обучение в самостоятелна и индивидуална форма и за ученик в общежитие.

Формулите за разпределение на средствата включват следните основни и допълнителни компоненти:
Основни компоненти на формулите са:

1. Брой деца/ученици съгласно данните от единната информационна система „АДМИН М” към 01.01.2015 г.;
2.  Единни разходни стандарти за едно дете/ученик съгласно Решение № 801 от 03.12.2014 г. на Министерския съвет за разделение на дейностите, финансирани чрез общинските бюджети, на местни и делегирани от държавата дейности и за определяне на стандарти за финансиране на делегираните от държавата дейности през 2015 г.
Допълнителни компоненти на формулата са:

1. Добавка за условно-постоянни разходи (УПР);
2. Добавка за отопляема кубатура на училищната сграда (ДОК);

3. Добавка за училище в малко населено място (ДУМНМ);

4. Резерв за нерегулярни разходи (РНР).

ІІ. РАЗПРЕДЕЛЕНИЕ НА СРЕДСТВАТА ЗА УЧИЛИЩАТА ПО КУЛТУРА
Средствата за училищата по културата се разпределят 100% на базата на основните компоненти. 

Средствата по формулата (СФ) за училищата по културата са:

· 100% от определените единни разходни стандарти по основните компоненти за ученик в училище по културата. 
СФ = 100% х ЕРС х БУ
     
Където:

     
СФ – средства по формулата;

     
ЕРС – единен разходен стандарт за дете/ученик в училище по културата;

     
БУ – брой ученици.

                (ЕРС за дете в ДГ от 3 до 4 годишна възраст при целодневна организация – 1 577 лв.; дете на 5 или 6 години при целодневна организация – 1822 лв.; ученик от І до ХІІ клас – 2 382 лв.)
ІІІ. РАЗПРЕДЕЛЕНИЕ НА СРЕДСТВАТА ЗА УЧИЛИЩАТА 
ПО ИЗКУСТВАТА ЗА УЧЕНИЦИ В ДНЕВНА ФОРМА НА ОБУЧЕНИЕ
Средствата за училищата по изкуствата за ученици в дневна форма на обучение се разпределят на базата на основни и допълнителни компоненти, както следва:
· 91,5 % от ЕРС по основни компоненти;  
·   8,5% от ЕРС по допълнителни компоненти. 

Допълнителни компоненти на формулата са:

1. Добавка за условно-постоянни разходи (УПР).
2. Добавка за отопляема кубатура на училищната сграда (ДОК);

3. Добавка за училище в малко населено място под 5 000 души (ДУМНМ);

4. Резерв за нерегулярни разходи (РНР).

По допълнителни компоненти средствата се разпределят, както следва:

а) 3,4% от общата сума за ученик в дневна форма на обучение по компонент 1 „Добавка за условно-постоянни разходи” (УПР) – по 31574 лв. за всяко училище;

б) 3,5% от общата сума за ученик в дневна форма на обучение по компонент 2 „Добавка за отопляема кубатура на училищната сграда” (ДОК);
в) 0,35% от общата сума за ученик в дневна форма на обучение по компонент 3 „Добавка за училище в малко населено място”(ДУМНМ);
г) 1,25% от общата сума за ученик в дневна форма на обучение по компонент 4 „Резерв за нерегулярни разходи”(РНР);
Средствата по формулата (СФ) за дневна форма на обучение в училищата по изкуствата са:

СФ = 91,5% х EРС х БУ в дневна форма + 3,4% УПР+3,5% ДОК + 0,35% ДУМНМ + 1,25% РНР
 Където:

 СФ – средства по формулата;

 ЕРС – единен разходен стандарт;

 БУ – брой ученици;
 УПР – условно-постянни разходи;

 ДОК – добавка за отопляема кубатура;
 ДУМНМ – добавка за училище в малко населено място;

 РНР - резерв за нерегулярни разходи.

(ЕРС за дете на 5 и 6 години при полудневна организация – 948 лв.; 

ученик от І до ХІІ клас в училище за музикални и сценични изкуства – 3 322 лв.; ученик от V до ХІІ клас в училище за изящни и приложни изкуства – 2 509 лв.)
ІV. РАЗПРЕДЕЛЕНИЕ НА СРЕДСТВАТА ЗА ОБУЧЕНИЕ В САМОСТОЯТЕЛНА И ИНДИВИДУАЛНА ФОРМА И ЗА УЧЕНИК В ОБЩЕЖИТИЕ
Средствата за училищата по култура и за училищата по изкуствата за обучение на 1 ученик в самостоятелна или индивидуална форма, както и за ученик в общежитие  се разпределят на 100% на база на основните компоненти по единни разходни стандарти:
· 100% от определените единни разходни стандарти за учениците от самостоятелна или индивидуална форма на обучение, кактo следва:
· самостоятелна форма – 320 лв.; 
· индивидуална форма – 2 635 лв.
СФ = 100% х ЕРС х БУ в други форми на обучение.
      Където:

      ЕРС – единен разходен стандарт за ученик в самостоятелна или в индивидуална форма на обучение; 
      БУ – брой ученици в други форми на обучение.

 - 100% от определените единни разходни стандарти за учениците в общежитие:

СФ = 100% ЕРС х БУ в общежитие - 1 453 лв.
     Където:

      ЕРС – единен разходен стандарт за ученик в общежитие;

      БУ – брой ученици в общежитие. 
V. ДОБАВКИ ПО ДЕЙНОСТИ
1. На основание на Решение № 801 на Министерския съвет от 03.12.2014 г. на училищата се предоставят:

· добавка в размер на 25,00 лв. за подобряване на материално-техническата база на училищата за учениците на редовна форма на обучение; 
· добавка за извънкласни дейности в размер на 14,00 лв. за ученик в дневна форма на обучение;
· добавка в размер на 318 лв. за деца и ученици на ресурсно подпомагане, интегрирани в училища и детски градини. Добавката се включва в бюджетите на училищата, в които интегрирано се възпитават и обучават  децата и учениците на ресурсно подпомагане над средствата по формула; 

· добавка в размер на 72 лв. за подпомагане храненето на децата от подготвителните групи и учениците от І-ІV клас. 
· добавка в размер на 520 лв. за осигуряване на целодневна организация на учебния ден за учениците от І - V клас. 


                          Приложение № 2

    към Заповед № РД09-135/27.02.2015 г.
УСЛОВИЯ И РЕД

за разпределение на средствата по отделните допълнителни компоненти
по формула за разпределение на средствата, получени по единни разходни стандарти, между училищата по изкуствата

І. Дейност „Образование и подготовка”

1. Добавка за условно-постоянни разходи се разпределя между всички училища по изкуствата. С тази добавка се компенсират разходи с условно постоянен характер, които не зависят от броя на учениците. Общата стойност на средствата по този допълнителен компонент е 663063 лв., които се разпределят на равни части, като всяко училище получава по 31574 лв, съгласно ПМС № 8 от 16.01.2015 г. за изпълнението на държавния бюджет на Република България за 2015 г., обн. ДВ, бр. 6 от 23.01.2015 г.
2. Добавка за отопляема кубатура на училищната сграда:
Средствата се разпределят пропорционално в зависимост от обема на реалната използвана за обучение отопляема площ на съответното училище спрямо общата отопляема кубатура на всичките училища по изкуствата. В добавката за отопляема кубатура не се включват училищата по култура и общежитията, тъй като те получават средства на 100% по ЕРС. Не се включват също така складове и помещения, които са извадени от употреба. 

Целта на този компонент е осигуряване на подходящи битови условия за обучението на учениците. 
Средствата за добавка за отопляема кубатура на училищната сграда са в размер на 3,5% от общата сума за обучение в дневна форма в училищата по изкуствата. Общата стойност на средствата по този допълнителен компонент е 682565 лв.
3. Добавка за училище в малко населено място:

Получава се от училище, намиращо се в селище с население под 5 000 души на територията на съответната община, съгласно данни от националната статистика. Размерът на средствата по този компонент е 0,35% от общата сума за учениците в дневна форма на обучение в училищата по изкуствата и се разпределя съобразно броя на учениците. Общата стойност на средствата, разпределени като добавка за малки населени места е 68256 лв.
4. Резерв за нерегулярни разходи:

Средствата по този компонент са в размер на 1,25% от общата сума за учениците в дневна форма на обучение в училищата по изкуствата – 243773 лв. 
Разходи с нерегулярен характер са тези, които не са в ясна зависимост от определен показател, имат за основание условни или инцидентни събития и чиeто относително времево разпределение не може да се предвиди в началото на годината.

Предвидените средства като резерв за нерегулярни разходи ще бъдат използвани през бюджетната година за изплащане на следните разходи:

· Спешни неотложни аварийни ремонти;

· Съфинансиране на проекти, които са спечелени от училищата по национални и международни програми;

· Финансиране на дейности по организиране и провеждане на национални и международни конкурси, включени в Програмата на мерките за закрила на деца с изявени дарби през 2015 г.;

Когато от резерва за нерегулярни разходи останат неизползвани средства към 15 ноември 2015 г., остатъкът от тях се предоставя за разходи на всички училища по изкуствата, разпределени пропорционално на броя на учениците в дневна форма на обучение в тях.

Средствата от резерва ще се предоставят съгласно правилата в Приложение № 3.
ІІ. Дейност „Общежитие”

Средствата по основните компоненти по формулата, чийто относителен дял е 100%, са в размер на 729406 лв.
                                                                                         Приложение № 3

    към Заповед № РД09-135/27.02.2015 г. 
ПРАВИЛА
за промени в разпределение на средствата, получени по единни разходни стандарти, между училищата по изкуствата, при промяна на броя на учениците или стойностите 
по някои от другите показатели на формулата
1. Формулата за разпределение на средствата, получени по единни разходни стандарти, между държавните училища, финансирани от Министерството на културата, не може да бъде променяна по време на бюджетната година.

2. Разпределението на средствата между училищата по формула се извършва въз основа на броя на децата и учениците по професия, профил и форма на обучение по данни на информационната система на МОН „Админ М” към 01.01.2015 г.
3. Разпределението на средствата по формула се коригира в резултат на промените в броя на учениците веднъж годишно, отчитайки промените в броя на учениците, установени към 15.09 на учебната 2015/2016 година спрямо броя на децата и учениците по информационната система „АДМИН М” към 01.01.2015 г. Намалението/увеличението на броя на учениците се отразява с ¼ от годишната стойност на стандарта, т.е. само за месеците октомври, ноември и декември.

4. При намаление на броя на учениците като цяло за съответната дейност по т. 3., освободените средства по основните и допълнителните компоненти се отнасят към резерва.

5. При увеличение като цяло на броя на учениците за съответната дейност по т.3. към началото на учебната 2015/2016 година, училищата се финансират от РНР (резерв за нерегулярни разходи) за месеците Х, ХІ и ХІІ.

6. В резултат на извършени проверки, ако броя на учениците е по-малък, от този по който е определен бюджета, МК може да извършва корекции в разпределението на средствата по формула. Намалението се извършва пропорционално на броя на месеците оставащи до края на годината, както по основните, така и по допълнителните компоненти на формулата. Освободените средства се отнасят в резерва.

7. Средства от резерва се предоставят на училище при доказана промяна в броя на учениците, както и за други нерегулярни разходи. Разпределението на средствата се извършва по мотивирано искане от директора на училището и предложение на комисията, определена със заповед № РД09-25/14.01.2015 г. на министъра на културата.

Формулите за разпределение на средствата, получени по единни разходни стандарти между училищата по изкуствата и по културата за 2015 г. и Правилата за промени в разпределението на средствата между училищата при изменение на компонентите на формулата за 2015 г. са разработени на основание чл. 41а, ал. 2, 3 и 9 от Закона за народната просвета.
                                                          Приложение №4

                                                                                                      към Заповед № РД09-135/27.02.2015 г.
ПРАВИЛА

за разходване и разпределяне на средствата от резерв за нерегулярни разходи 
при разпределяне на средствата, получени по единни разходни стандарти, 
между училищата по изкуствата и културата,
 финансирани чрез бюджета на Министерството на културата

1. Министерството на културата определя резерв за нерегулярни разходи в размер на 1,25% от средствата по единни разходни стандарти.
2. Средствата от резерва за нерегулярни разходи се разходват за:

2.1. Спешни неотложни аварийни ремонти с текущ характер – финансират се разходи до 5 000 (пет хиляди) лв. на училище годишно. За отпускане на тези средства в дирекция „Сценични изкуства и художествено образование” се представят:


1. Мотивирана докладна записка от директора за отпускане на средства от РНР.

2. Заповед на директора за назначаване на комисия за извършване на оглед. 

3. Протокол от комисията с констатации и предложения. В протокола се описва аварийната ситуация и се посочват подробно необходимите средства за ремонт. Представя се количествено-стойностна сметка. 

           4. Копие от предписание на компетентен орган, ако има такова.
           5. Заявка по образец, съгласно Приложение № 5 – 2 бр.

      Освен горепосочените документи, в случаите когато ремонтът ще се извършва от строителна фирма, се представят 3 броя оферти от различни строителни фирми и протокол от комисията за избор на най-изгодната оферта. Прилага се проформа фактура, издадена от фирмата изпълнител на СМР за текущи разходи.
      

       В случаите, когато ремонтът ще се извършва със собствени сили, се представят: количествено-стойностна сметка, фактури за закупени строителни материали и други нормативно определени документи за  разходи за материали.

      Не е допустимо финансиране на капиталови разходи, а само на текущи.
2.2. Съфинансиране по проекти, които са спечелени от училищата по национални и международни програми, като се представя заверено копие от бюджета на проекта и кратко описание на предвидените дейности. Отнася се за не повече от един проект на училище, като се финансират само текущи разходи по проекта в размер до 5 000 лева. Не е допустимо финансиране на капиталови разходи.
2.3. Допълнително финансиране на училища, които са организатори на национални или международни конкурси, включени в Програмата за закрила на деца с изявени дарби за 2015 г. Средствата се предоставят на съответните училища с приемането на Програмата за закрила на деца с изявени дарби от Министерския съвет, както следва:

- за организиране и провеждане на един национален конкурс – 2 000 лв.;
- за организиране и провеждане на два национални конкурса от едно и също училище  – 
3 000 лв.;
- за организиране и провеждане на международен конкурс – 3 000 лв.
В програмата за 2015 г. са включени общо 9 национални конкурса и 4 международни. По разчети за 2015 г. са необходими общо 28 000 лв. (16 000 лв. за националните конкурси и 12000 лв. за международните конкурси).
Национални конкурси: НУИ-Плевен–1; НУМТИ-Пловдив-1; НУФИ-Котел–2; НМУ-2; Св.Лука – 1; Ил.Петров – 1; НГСЕИ-1;
Международни конкурси: НМУ-1; НУМСИ-Бургас-1; НУМСИ-Ст.Загора -1; НУИ-Русе-1.
3. Исканията по т. 2.1 и 2. 2. се подават в срок до 10 дни от възникването на обстоятелствата за извършване на неотложни ремонтни дейности и/или за съфинансиране на спечелени от училищата проекти и се разглеждат от комисия, определена от министъра на културата до 10 число на месеца, следващ тримесечието.
4. Средствата от резерва за нерегулярни разходи се разходват след съгласуване от директорите на дирекции „Сценични изкуства и художествено образование” и „Бюджет и финансово-счетоводни дейности” по заявка - образец - Приложение  № 5;
5. Неизразходваните средства от резерва за нерегулярни разходи към 15.11.2015 година се разпределят между училищата пропорционално на броя на учениците, съгласно § 71 ал. 6 от ЗДБРБ за 2015 година.
                                                                 Приложение № 5
към Заповед № № РД09-……….. 2015 г.








               Вх.№ …………..…/.…….… 2015 г.
                                                                                                  З А Я В К А 
по т. 2 от Правилата за разходване и разпределяне на средствата от резерва за нерегулярни разходи при разпределяне на средствата, получени по единни разходни стандарти, между училищата по изкуство, финансирани чрез бюджета на Министерството на културата, утвърдени със Заповед № РД ………………. 2015 г. на министъра на културата
	………………………………………………………………………………………………………………………………………
 (наименование на училището)

	Общ размер на средствата от резерва за нерегулярни разходи

Подробно описание на дейностите, за които ще се разходват средствата от резерва за нерегулярни разходи:
Дейност 1: …………………………………………………………………………………….
………………………………………………………………………………………………….

………………………………………………………………………………………………….

………………………………………………………………………………………………….

………………………………………………………………………………………………….

………………………………………………………………………………………………….

Дейност 2: …………………………………………………………………………………….

………………………………………………………………………………………………….

………………………………………………………………………………………………….

…………………………………………………………………………………………………

………………………………………………………………………………………………….

………………………………………………………………………………………………….

(Средствата от резерва за нерегулярни разходи се разходват за текущ ремонт при възникнали спешни аварийни ситуации в размер до 5 000 лв. и за финансиране при спечелени проекти по национални и международни програми - за не повече от един проект на училище в размер до 5 000 лв. , като се финансират само текущи разходи по проекта, а не капиталови разходи.)
	Предложен размер на средствата от училището
	Одобрен размер на средствата

	
	Дейност 1:

…………… лв.
	Дейност 1:

……..…… лв.

	
	Дейност 2:

………...…. лв.
	Дейност 2:

…….……. лв.

	
	Общо за дейности  

1 и 2:
…………… лв.
	Общо за дейности 

1 и 2:

……….… лв.

	Приложения:

1. .....................................................................................................................................................
2. ...........................................................................................................................................................
3. …………………………………………………………………..…………….…………........
4. ………………………………………………………………………………..……….………
                                       (Описват се подробно всички приложени документи! )


	Изх.№ и дата на подаване на заявката 

Изх. №…………….. 2015 г.
	          ………..………………………………………

/Трите имена на директора на училището/

          ………….……….…         …………………..

                   подпис  на директора                       печат на училището

       


Настоящата заявка е изготвена и изпратена в 2 (два) еднообразни екземпляра в МК. След съгласуване на заявката, един екземпляр остава в МК, а вторият се предоставя на училището.

СЪГЛАСУВАЛИ:
Началник на отдел „Бюджет”:…………………..

Проверил: …………….……..

                                                     /................................../                                 /дирекция СИХО/

Ина Божидарова
Директор на дирекция ,, СИХО”:
Денислава Юрукова

Директор на дирекция „БФСД”:

